title: Decizia 2007/91/CFSP a Consiliului din 12 februarie 2007 de modificare a Deciziei 2004/197/PESC privind crearea unui mecanism de gestionare a finanțării costurilor comune ale operațiilor Uniunii Europene cu implicații militare sau în domeniul apărării (ATHENA)

text:
               13.2.2007

               RO

               Jurnalul Oficial al Uniunii Europene

               L 41/11

      DECIZIA 2007/91/CFSP A CONSILIULUI

   din 12 februarie 2007
   de modificare a Deciziei 2004/197/PESC privind crearea unui mecanism de gestionare a finanțării costurilor comune ale operațiilor Uniunii Europene cu implicații militare sau în domeniul apărării (ATHENA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 13 alineatul (3) și articolul 28 alineatul (3),
   întrucât:

               (1)

               La 23 februarie 2004, Consiliul a adoptat Decizia 2004/197/PESC (1).

               (2)

               Articolul 42 din Decizia 2004/197/PESC prevede revizuirea acestei decizii, inclusiv a anexelor sale, după fiecare operație și cel puțin la fiecare 18 luni.

               (3)

               Consiliul decide de la caz la caz dacă o operație are implicații militare sau de apărare în sensul articolului 28 alineatul (3) din tratat.

         DECIDE:
   Articolul 1
   Decizia 2004/197/PESC se modifică prin prezenta după cum urmează:

               1.

               La articolul 1, se adaugă următorul text:

                           „(c)

                           «operații» înseamnă operațiile UE care au implicații militare sau de apărare;

                           (d)

                           «acțiuni militare de sprijin» înseamnă operații UE sau misiuni în cadrul operațiilor UE, decise de Consiliu pentru a sprijini un stat terț sau o organizație terță, care au implicații militare sau de apărare, dar care nu sunt subordonate autorității unui comandament al UE.”

               2.

               La articolul 2, alineatul (1) se înlocuiește cu următorul text:
               „(1)   Prin prezenta se înființează un mecanism de gestionare a finanțării costurilor comune ale operațiilor.“

               3.

               La articolul 7, alineatul (1) se înlocuiește cu următorul text:
               „(1)   Secretarul General al Consiliului numește, după informarea Comitetului special, administratorul și cel puțin un administrator adjunct pentru o perioadă de trei ani.”

               4.

               La articolul 10 alineatul (5), se elimină a doua teză.

               5.

               Titlul capitolului 3 se înlocuiește cu următorul text:
               „CAPITOLUL 3
               ARANJAMENTE ADMINISTRATIVE CU STATELE MEMBRE, INSTITUȚIILE UE, STATELE TERȚE ȘI ORGANIZAȚIILE INTERNAȚIONALE”.

               6.

               La capitolul 3, se introduce următorul articol:
               „Articolul 10a
               Înțelegeri administrative cu statele membre sau instituțiile UE
               (1)   Pentru a facilita achizițiile publice în cadrul operațiilor, în condițiile cele mai favorabile din punct de vedere economic, pot fi negociate înțelegeri administrative cu statele membre sau instituțiile UE. Aceste înțelegeri se concretizează sub forma unui schimb de scrisori între ATHENA, reprezentat de comandantul operației, sau, în cazul în care nu există un comandant al operației, de administrator și autoritățile administrative competente ale statelor membre sau ale instituțiilor UE în cauză.
               (2)   Comitetul special este consultat înainte de semnarea unei astfel de înțelegeri.
               Articolul 10b
               Înțelegerile administrative cu un stat terț sau o organizație internațională
               (1)   Pentru a facilita în special achizițiile publice în teatrul de operații, în condițiile cele mai favorabile din punct de vedere economic, având în vedere constrângerile operaționale, poate fi negociată o înțelegere administrativă cu un stat terț sau o organizație internațională. Aceste înțelegeri se concretizează sub forma unui schimb de scrisori între ATHENA, reprezentat de comandantul operației, sau, în cazul în care nu există un comandant al operației, de administrator și autoritățile administrative competente ale statului terț sau ale organizației internaționale în cauză.
               (2)   Orice astfel de înțelegere este transmisă Comitetului special spre aprobare înainte de a fi semnată.”

               7.

               La articolul 14, se adaugă următorul alineat:
               „(3a)   În timpul fazei active a unei acțiuni militare de sprijin, așa cum a fost stabilită de Consiliu, ATHENA suportă, ca și costuri comune operaționale, costurile comune stabilite de Consiliu pe baza unei analize de la caz la caz, făcându-se trimitere la anexa III.”

               8.

               La articolul 18 alineatul (3), prima teză a se înlocuiește cu următorul text:
               „(3)   Angajamentele și plata sumelor alocate sunt clasificate pe titluri și capitole, în care cheltuielile sunt grupate în funcție de natura sau destinația lor și, dacă este necesar, sunt subdivizate în articole.”

               9.

               La articolul 20 alineatul (1), a doua teză se înlocuiește cu următorul text:
               „Administratorul informează Comitetul special cu privire la intenția sa cu cel puțin o săptămână înainte, în măsura în care urgența situației permite acest lucru.”

               10.

               Articolul 22 se înlocuiește cu următorul text:
               „Articolul 22
               Execuția anticipată
               După aprobarea bugetului anual, sumele alocate pot fi folosite pentru a acoperi angajamente și plăți în măsura în care sunt necesare din punct de vedere operațional.”

               11.

               La articolul 23, alineatele (1), (2) și (3) se înlocuiesc cu următorul text:
               „(1)   Fondurile destinate să acopere costurile comune aferente pregătirii sau continuării operațiilor care nu sunt acoperite din veniturile diverse se finanțează prin contribuțiile statelor membre participante.
               (2)   Fondurile destinate să acopere costurile comune operaționale ale unei operații se finanțează din contribuțiile statelor membre și ale statelor terțe care contribuie la operație.
               (3)   Contribuțiile datorate de către statele membre care contribuie la o operație sunt egale cu suma fondurilor de plată înscrise în buget și destinate să acopere costurile comune operaționale ale operației respective, din care se scad sumele contribuțiilor ce urmează a fi plătite pentru aceeași operație de către statele terțe care contribuie în temeiul articolului 11.”

               12.

               La articolul 24, se elimină alineatul (1).

               13.

               La articolul 24, se adaugă următorul alineat:
               „(8)   Administratorul confirmă primirea contribuțiilor.”

               14.

               Articolul 25 se modifică după cum urmează:

                           (a)

                           la alineatul (3), se elimină a treia teză;

                           (b)

                           se adaugă următorul alineat:
                           „(9)   În cazul în care sunt necesare fonduri pentru o operație înainte de primirea unor contribuții suficiente destinate respectivei operații, contribuțiile plătite anticipat de către statele membre care contribuie la finanțarea acestei operații pot fi folosite în proporție de până la 50 % pentru a acoperi contribuțiile datorate operației, după aprobarea statelor membre care au plătit anticipat. Contribuțiile achitate anticipat se completează până la nivelul inițial de către statele membre respective în termen de 90 de zile de la solicitarea contribuției.”

               15.

               La articolul 31 alineatul (4), prima teză se înlocuiește cu următorul text:
               „(4)   În cursul perioadei premergătoare adoptării bugetului unei operații, administratorul și comandantul operației sau reprezentantul acestuia raportează în fața Comitetului special în fiecare lună, fiecare în domeniul său de competență, pentru cheltuielile eligibile sub formă de costuri comune pentru respectiva operație.”

               16.

               Articolul 37 se modifică după cum urmează:

                           (a)

                           alineatul (3) se elimină;

                           (b)

                           la alineatul (4) primul paragraf, a doua teză se înlocuiește cu următorul text:
                           „În fiecare an, Comitetul special desemnează, începând cu data de 1 ianuarie a anului următor, doi membri dintre candidații propuși de statele membre, pentru o perioadă de trei ani, reînnoibilă o singură dată. Comitetul special poate prelungi mandatul unui membru cu până la șase luni.”;

                           (c)

                           la alineatul (4), litera (d) se înlocuiește cu următorul text:

                                       (d)

                                       „verifică, în cursul exercițiului financiar, precum și ex post, prin controale la fața locului și prin verificări ale documentelor justificative, dacă cheltuielile finanțate sau prefinanțate prin ATHENA sunt executate în conformitate cu legislația aplicabilă și cu principiile bunei gestiuni financiare, adică în conformitate cu principiile economiei, eficienței și eficacității, și dacă se desfășoară în mod corespunzător controalele interne.”;

                           (d)

                           la alineatul (4) al doilea paragraf, prima teză se înlocuiește cu următorul text:
                           „În fiecare an, dintre membrii săi, Colegiul auditorilor alege să schimbe președintele sau să prelungească mandatul acestuia.”

               17.

               La articolul 38, alineatele (1), (2) și (3) se înlocuiesc cu următorul text:
               „(1)   Fiecare comandant de operație transmite contabilului responsabil cu ATHENA, până la data de 31 martie care urmează încheierii exercițiului financiar sau în termen de patru luni de la terminarea operației pe care o conduce, oricare dintre situații intervine mai întâi, informațiile necesare pentru stabilirea situației financiare anuale a costurilor comune și a cheltuielilor prefinanțate și rambursate în temeiul articolului 27 din prezenta decizie, precum și raportul de activitate anuală.
               (2)   Administratorul elaborează, cu sprijinul contabilului și al fiecărui comandant de operațiune, situația financiară anuală provizorie și raportul de activitate anuală, pe care le transmite Comitetului special și Colegiului auditorilor până la data de 30 aprilie care urmează încheierii exercițiului financiar.
               (2a)   Comitetului special i se transmite, până la data de 31 iulie care urmează încheierii exercițiului financiar, un raport de audit anual din partea Colegiului auditorilor și situația financiară anuală finală a ATHENA din partea administratorului, care beneficiază de sprijinul contabilului și al fiecărui comandant de operație. Ca urmare a raportului de audit al Colegiului, Comitetul special examinează situația financiară anuală până la data de 30 septembrie care urmează încheierii exercițiului financiar, cu scopul de a acorda aprobarea descărcării de gestiune administratorului, contabilului și fiecărui comandant de operație.”

               18.

               La articolul 38 alineatul (8), prima teză se înlocuiește cu următorul text:
               „(8)   Fiecare stat membru care participă la o operație furnizează în mod voluntar informații administratorului, până la data de 31 martie a fiecărui an, prin intermediul comandantului operației, după caz, cu privire la costurile suplimentare suportate pentru operație pe parcursul exercițiului financiar anterior.”

               19.

               Articolul 41 se elimină.

               20.

               Anexa I se modifică după cum urmează:

                           (a)

                           punctele „1. Costurile de audit” și „4. Costurile bancare” se elimină;

                           (b)

                           se adaugă următorul paragraf:
                           „Partea generală a bugetului anual include, de asemenea, dacă este cazul, fonduri necesare pentru a acoperi următoarele costuri comune ale operațiilor, la a căror finanțare contribuie statele membre participante:

                                       1.

                                       Costurile bancare

                                       2.

                                       Costurile de audit

                                       3.

                                       Costurile comune referitoare la faza de pregătire a unei operații, astfel cum este definită la anexa II.”

               21.

               La anexa III, partea III-A se modifică după cum urmează:

                           (a)

                           punctele 2 și 3 se înlocuiesc cu următorul text:

                                       „2.

                                       Costuri suplimentare pentru susținerea forței în ansamblu:
                                       Costurile definite mai jos sunt cele suportate în urma desfășurării forțelor în zona de operații:

                                                   (a)

                                                   :

                                                   lucrări pentru desfășurare/infrastructură

                                                   :

                                                   cheltuieli absolut necesare pentru ca forța în ansamblul său să își poată îndeplini misiunea (aeroporturi, cale ferată, porturi, drumuri, inclusiv puncte de debarcare și zone de constituire avansate utilizate în comun; aprovizionarea cu apă și energie electrică, protecția statică a forței, spații de depozitare, locuri de parcare; sprijin de geniu);

                                                   (b)

                                                   :

                                                   semne de identificare

                                                   :

                                                   semne de identificare specifice, cărți de identitate «Uniunea Europeană», insigne, medalii, drapele în culorile Uniunii Europene sau alte semne de identificare ale forței sau ale comandamentului (cu excepția hainelor, a caschetelor sau a uniformelor);

                                                   (c)

                                                   :

                                                   servicii medicale

                                                   :

                                                   evacuări medicale de urgență (Medevac).

                                       3.

                                       Costuri suplimentare înregistrate în urma folosirii de către UE a capacităților și a mijloacelor comune NATO puse la dispoziție pentru operații conduse de UE.
                                       Costurile Uniunii Europene pentru aplicarea, pentru una din operațiile sale militare, a înțelegerilor dintre UE și NATO referitoare la punerea la dispoziție, monitorizarea și returnarea sau restituirea la cerere a capacităților și a mijloacelor comune NATO puse la dispoziție pentru operațiile conduse de UE. Rambursarea de către NATO către UE.”;

                           (b)

                           se adaugă un nou punct, cu următorul text:

                                       „4.

                                       Costurile suplimentare suportate de UE, aferente bunurilor, serviciilor sau lucrărilor incluse pe lista costurilor comune și puse la dispoziție în cadrul unei operații desfășurate sub conducerea UE de către un stat membru, o instituție UE, un stat terț sau o organizație internațională în temeiul înțelegerilor menționate la articolele 10a și 10b din prezenta decizie. Rambursările efectuate de către un stat, o instituție UE sau o organizație internațională în temeiul acestor înțelegeri.”

               22.

               La anexa III partea III-B, se adaugă două noi puncte, după cum urmează:

                           „Comandamente multinaționale ale forței

                           :

                           comandamentele multinaționale ale forțelor operative UE desfășurate în zona de operații

                           Colectarea de informații

                           :

                           colectarea de informații [imagini din satelit; informații, recunoaștere și supraveghere (ISR) la nivelul teatrului de operații, inclusiv supraveghere aer-sol (AGSR); informații prin resurse umane]”.

               23.

               La anexa III, se introduce o nouă parte, după cum urmează:
               „III-C
               Costurile operaționale comune suportate de ATHENA la cererea comandantului operației și cu aprobarea Comitetului special

                           (a)

                           echipamente suplimentare esențiale: închirierea sau cumpărarea pe parcursul operației de echipamente specifice care nu au fost prevăzute și sunt esențiale pentru executarea operației, în măsura în care echipamentele cumpărate nu sunt repatriate la sfârșitul misiunii;

                           (b)

                           servicii medicale: facilități pentru rolurile 1, 2 și 3 în teatru;

                           (c)

                           colectarea de informații: colectarea de informații [imagini din satelit; informații, recunoaștere și supraveghere (ISR) la nivelul teatrului de operații, inclusiv supraveghere aer-sol (AGSR); informații prin resurse umane];

                           (d)

                           alte capacități esențiale la nivelul teatrului de operații: capacități la nivelul teatrului de operații [deminarea în cazul în care este necesar pentru operație; protecție chimică, biologică, radiologică și nucleară (CBRN); spații de depozitare a carburantului și de aprovizionare cu acesta; depozitarea și distrugerea armelor și munițiilor colectate în zona operației], în conformitate cu acțiunea comună.”

         Articolul 2
   Prezenta decizie intră în vigoare la data adoptării sale.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 12 februarie 2007.

            Pentru Consiliu

            Președintele

         F.-W. STEINMEIER

      (1)  JO L 63, 28.2.2004, p. 68. Decizie, astfel cum a fost modificată ultima dată prin Decizia 2005/68/PESC (JO L 27, 29.1.2005, p. 59).


title: 2008/508/CE: Decizia Parlamentului European din 24 aprilie 2007 privind închiderea conturilor Centrului European pentru Dezvoltarea Formării Profesionale pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/83

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Centrului European pentru Dezvoltarea Formării Profesionale pentru exerciţiul financiar 2005
   (2008/508/CE)
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European pentru Dezvoltarea Formării Profesionale pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înfiinţarea Centrului European pentru Dezvoltarea Formării Profesionale (4), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru ocuparea forţei de muncă şi afaceri sociale (A6-0097/2007),

               1.

               constată că situaţia conturilor anuale finale ale Centrului European pentru Dezvoltarea Formării Profesionale pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                              Venituri

                           Subvenţii din partea Comisiei

                           16 418

                           13 700

                           Venituri atribuite

                           573

                           724

                           Venituri diverse

                           36

                           42

                              Total venituri (a)

                              17 027

                              14 466

                              Cheltuieli bugetare pe durata exerciţiului financiar

                              Personal – titlul I din buget

                           Plăţi

                           8 862

                           8 579

                           Credite reportate

                           213

                           466

                              Administraţie – titlul II din buget

                              Plăţi

                              865

                              768

                           Credite reportate

                           334

                           542

                              Activităţi de exploatare – titlul III din buget (cu excepţia veniturilor alocate)

                           Plăţi aferente creditelor de plată pe durata exerciţiul financiar

                           2 466

                           2 508

                           Plăţi aferente angajamentelor în curs la 31.12.2003

                           2 119

                           2 702

                           Credite reportate

                              Venituri alocate (PHARE şi ţări terţe)

                           Plăţi

                           68

                           415

                           Credite reportate

                           505

                           309

                              Total cheltuieli (b)

                              15 433

                              16 289

                              Rezultatul exerciţiului financiar (a - b)

                              1 594

                              -1 823

                           Sold reportat din exerciţiul financiar anterior

                           375

                           - 993

                           N - 1 credite reportate şi anulate (titlurile I şi II împreună)

                           111

                           56

                           Credite reportate din venituri alocate şi anulate (credite nediferenţiate – titlul 3)
                           Neutralizarea reportărilor n - 1 pentru titlul III în legătură cu trecerea la credite diferenţiate

                           93

                           3 138

                           Sume neutilizate în exerciţiul financiar anterior, reutilizabile

                           1

                           Restituiri Comisie

                           0

                           Diferenţe de curs valutar

                           1

                           - 4

                              Soldul exerciţiului financiar

                              2 173

                              375

                              Sursa: Informaţii furnizate de centru. Acest tabel rezumă datele furnizate de centru.

               2.

               aprobă închiderea conturilor Centrului European pentru Dezvoltarea Formării Profesionale pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului Centrului European pentru Dezvoltarea Formării Profesionale, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 28.

      (2)  JO C 312, 19.12.2006, p. 60.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 39, 13.2.1975, p. 1. Regulament modificat prin Regulamentul (CE) nr. 2051/2004 (JO L 355, 1.12.2004, p. 1).

      (5)  JO L 357, 31.12.2002, p. 72.


title: Decizia Consiliului din 9 iulie 2013 de adoptare a poziției Consiliului privind proiectul de buget rectificativ nr. 2 al Uniunii Europene pentru exercițiul financiar 2013

text:
               13.7.2013

               RO

               Jurnalul Oficial al Uniunii Europene

               C 201/3

         DECIZIA CONSILIULUI
   din 9 iulie 2013
   de adoptare a poziției Consiliului privind proiectul de buget rectificativ nr. 2 al Uniunii Europene pentru exercițiul financiar 2013
   2013/C 201/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2013 a fost adoptat definitiv la 12 decembrie 2012 (2);

               —

               la 2 aprilie 2013, Comisia a înaintat o propunere care conținea proiectul de buget rectificativ nr. 2 la bugetul general pentru exercițiul financiar 2013,

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget rectificativ nr. 2 al Uniunii Europene pentru exercițiul financiar 2013 a fost adoptată la 9 iulie 2013.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  JO L 298, 26.10.2012, p. 1.

      (2)  JO L 66, 8.3.2013, p. 1 cu rectificare în JO L 134, 18.5.2013, p. 21.


title: Decizia Consiliului din 5 decembrie 2000 privind aprobarea unui Acord în formă de schimb de scrisori între Comunitatea Europeană și fiecare dintre țările membre ale AELS care acordă preferințe tarifare în cadrul Sistemului de preferințe generalizate (Norvegia și Elveția), potrivit căruia mărfurile care conțin un element de origine norvegiană sau elvețiană vor fi considerate, la momentul intrării lor pe teritoriul vamal al Comunității Europene, mărfuri care conțin un element de origine comunitară (acord reciproc)

text:
Anunţ juridic important

|

32001D0101

Jurnalul Oficial L 038 , 08/02/2001 p. 0024 - 0024 ediţie specială în limba cehă capitol 11 volum 36 p. 185  - 185 ediţie specială în limba estonă capitol 11 volum 36 p. 185  - 185 ediţie specială în limba maghiară capitol 11 volum 36 p. 185  - 185 ediţie specială în limba lituaniană capitol 11 volum 36 p. 185  - 185 LV.ES capitol 11 volum 36 p. 185  - 185 MT.ES capitol 11 volum 36 p. 185  - 185 PL.ES capitol 11 volum 36 p. 185  - 185 SK.ES capitol 11 volum 36 p. 185  - 185 ediţie specială în limba slovenă capitol 11 volum 36 p. 185  - 185

		20001205Decizia Consiliuluidin 5 decembrie 2000privind aprobarea unui Acord în formă de schimb de scrisori între Comunitatea Europeană și fiecare dintre țările membre ale AELS care acordă preferințe tarifare în cadrul Sistemului de preferințe generalizate (Norvegia și Elveția), potrivit căruia mărfurile care conțin un element de origine norvegiană sau elvețiană vor fi considerate, la momentul intrării lor pe teritoriul vamal al Comunității Europene, mărfuri care conțin un element de origine comunitară (acord reciproc)(2001/101/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133,având în vedere dispozițiile articolului 66 alineatele (4) și (5) din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [1],întrucât:(1) Pentru a permite eliberarea de certificate de origine "Formular A" de înlocuire, de către autoritățile vamale ale Comunității Europene, ale Elveției și ale Norvegiei, cu scopul de a facilita, în special, circulația mărfurilor originare din țări în curs de dezvoltare care beneficiază de preferințele generalizate acordate de către Comunitatea Europeană, Elveția și Norvegia, este necesară încheierea unui acord între Comunitatea Europeană, Elveția și Norvegia, potrivit căruia acestea din urmă să își recunoască reciproc componentele ca fiind originare din țările în curs de dezvoltare respective în cadrul normelor privind cumulul bilateral al originii.(2) Ca urmare a autorizației acordate de către Consiliu Comisiei la 29 martie 1996, negocierile în acest scop au avut loc între Comunitatea Europeană, Elveția și Norvegia și au dus la un acord în formă de schimb de scrisori pe care Comunitatea are interesul să îl aprobe,DECIDE:Articolul 1Acordul în formă de schimb de scrisori dintre Comunitatea Europeană și fiecare dintre țările membre ale AELS care acordă preferințe tarifare în cadrul Sistemului de preferințe generalizate (Norvegia și Elveția), potrivit căruia mărfurile care conțin un element de origine norvegiană sau elvețiană vor fi considerate, la momentul intrării lor pe teritoriul vamal al Comunității Europene, mărfuri care conțin un element de origine comunitară (acord reciproc) se aprobă în numele Comunității.Textul acordului în formă de schimb de scrisori se atașează la prezenta decizie.Articolul 2Președintele Consiliului este autorizat să numească persoanele împuternicite să semneze acordul în formă de schimb de scrisori prin care Comunitatea își asumă obligații.Articolul 3Președintele Consiliului procedează, în numele Comunității, la notificarea prevăzută de acordul în formă de schimb de scrisori.Adoptată la Bruxelles, 5 decembrie 2000.Pentru ConsiliuPreședinteleC. Pierret[1] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 1602/2000 (JO L 188, 26.7.2000, p. 1).--------------------------------------------------


title: Aprobarea numirii domnului Algirdas Šemeta în calitate de membru al Comisiei Decizia Parlamentului European din 14 septembrie 2009 privind aprobarea numirii domnului Algirdas Šemeta în calitate de membru al Comisiei

text:
               19.8.2010

               RO

               Jurnalul Oficial al Uniunii Europene

               CE 224/39

         Luni, 14 septembrie 2009Aprobarea numirii domnului Algirdas Šemeta în calitate de membru al Comisiei
   P7_TA(2009)0003
   Decizia Parlamentului European din 14 septembrie 2009 privind aprobarea numirii domnului Algirdas Šemeta în calitate de membru al Comisiei
   2010/C 224 E/12

      Parlamentul European,
   având în vedere articolul 214 alineatul (2) al treilea paragraf și articolul 215 din Tratatul CE,
   având în vedere articolul 4 din Acordul-cadru privind relațiile dintre Parlamentul European și Comisie (1),
   având în vedere demisia doamnei Dalia Grybauskaitė din funcția de membru al Comisiei, prezentată la 25 iunie 2009,
   având în vedere numirea de către guvernul Lituaniei a domnului Algirdas Šemeta în calitate de membru al Comisiei,
   având în vedere Decizia 2009/507/CE, Euratom a Consiliului din 30 iunie 2009 de numire a unui nou membru al Comisiei Comunităților Europene (2),
   având în vedere decizia Conferinței președinților din 9 iulie 2009 referitoare la procedura aplicabilă în cazul înlocuirii comisarilor,
   având în vedere schimbul de opinii dintre comisarul desemnat și comisia competentă, din 1 septembrie 2009,
   având în vedere articolul 106 și anexa XVII punctul (2) al doilea paragraf din Regulamentul de procedură,

               1.

               aprobă numirea domnului Algirdas Šemeta în calitate de membru al Comisiei, pentru perioada rămasă din mandatul Comisiei, care se va încheia la 31 octombrie 2009;

               2.

               încredințează Președintelui sarcina de a transmite prezenta decizie Consiliului, Comisiei și guvernelor statelor membre.

      (1)  JO C 117 E, 18.5.2006, p. 123.

      (2)  JO L 172, 2.7.2009, p. 34.


title: Decizia (UE) 2015/2202 a Băncii Centrale Europene din 19 noiembrie 2015 de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro (BCE/2015/37)

text:
               28.11.2015

               RO

               Jurnalul Oficial al Uniunii Europene

               L 313/42

         DECIZIA (UE) 2015/2202 A BĂNCII CENTRALE EUROPENE
   din 19 noiembrie 2015
   de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro (BCE/2015/37)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 32,
   întrucât:

               (1)

               Decizia BCE/2010/23 (1) instituie un mecanism pentru cumularea și alocarea venitului monetar rezultat din operațiunile de politică monetară.

               (2)

               Decizia (UE) 2015/774 a Băncii Centrale Europene (BCE/2015/10) (2) prevede instituirea unui program de achiziționare de active de către sectorul public (public sector asset purchase programme) (denumit în continuare „PSPP”) în scopuri de politică monetară.

               (3)

               La fel ca în cazul achizițiilor efectuate în temeiul Deciziei BCE/2009/16 (3) și al Deciziei BCE/2011/17 (4), ar trebui să se considere că obligațiunile de stat și cele emise de agenții achiziționate în temeiul Deciziei (UE) 2015/774 (BCE/2015/10) generează venit la rata de referință definită în Decizia BCE/2010/23.

               (4)

               Venitul rezultat din acordarea cu împrumut a instrumentelor de natura datoriei tranzacționabile în cadrul tuturor programelor de achiziționare de titluri de valoare desfășurate în scopuri de politică monetară nu ar trebui considerat a fi venit monetar, de vreme ce în general aceste operațiuni nu sunt înscrise în registrele băncilor centrale naționale ale statelor membre a căror monedă este euro (denumite în continuare „BCN”).

               (5)

               Venitul net rezultat din contracte swap încheiate de Eurosistem cu bănci centrale din afara Eurosistemului ar trebui împărțit între BCN ca venit monetar.

               (6)

               Prin urmare, structura bazei de calcul și activele identificabile prevăzute în anexele I și II la Decizia BCE/2010/23 ar trebui ajustate.

               (7)

               Prin urmare, Decizia BCE/2010/23 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificări
   Decizia BCE/2010/23 se modifică după cum urmează:

               1.

               Articolul 3 alineatul (1) se înlocuiește cu următorul text:
               „(1)   Valoarea venitului monetar al fiecărei BCN se determină prin măsurarea venitului efectiv obținut din activele identificabile înscrise în registrele acesteia. Ca excepții:

                           (a)

                           se consideră că aurul nu generează venit;

                           (b)

                           se consideră că următoarele generează venit la rata de referință:

                                       (i)

                                       titlurile de valoare deținute în scopuri de politică monetară în temeiul Deciziei BCE/2009/16 (5);

                                       (ii)

                                       titlurile de valoare deținute în scopuri de politică monetară în temeiul Deciziei BCE/2011/17 (6);

                                       (iii)

                                       instrumentele de natura datoriei emise de administrații publice și agenții recunoscute și instrumentele de natura datoriei substitut emise de societăți nefinanciare publice deținute în scopuri de politică monetară în temeiul Deciziei (UE) 2015/774 a Băncii Centrale Europene (BCE/2015/10) (7).

                  (5)  Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (JO L 175, 4.7.2009, p. 18)."

                  (6)  Decizia BCE/2011/17 din 3 noiembrie 2011 privind punerea în aplicare a celui de al doilea program de achiziționare de obligațiuni garantate (JO L 297, 16.11.2011, p. 70)."

                  (7)  Decizia (UE) 2015/774 a Băncii Centrale Europene din 4 martie 2015 privind un program de achiziționare de active de către sectorul public de pe piețele secundare (BCE/2015/10) (JO L 121, 14.5.2015, p. 20).”"

               2.

               La litera A din anexa I se adaugă următorul punct 8:

                           „8.

                           Angajamentele față de BCE care garantează o creanță legată de contracte de swap între BCE și o bancă centrală din afara Eurosistemului care generează un venit monetar pentru Eurosistem (parte din pasivele extrabilanțiere).”

               3.

               La litera A din anexa II se adaugă următorul punct 10:

                           „10.

                           Creanțe asupra unor contrapărți din zona euro legate de contracte de swap între BCE și o bancă centrală din afara Eurosistemului care generează un venit monetar pentru Eurosistem (parte din postul de activ 3.1 din BA).”

         Articolul 2
   Intrare în vigoare
   Prezenta decizie intră în vigoare la 31 decembrie 2015.

      Adoptată la Frankfurt pe Main, 19 noiembrie 2015.

            Președintele BCE

         Mario DRAGHI

      (1)  Decizia BCE/2010/23 din 25 noiembrie 2010 privind repartizarea venitului monetar al băncilor centrale naționale ale statelor membre a căror monedă este euro (JO L 35, 9.2.2011, p. 17).

      (2)  Decizia (UE) 2015/774 a Băncii Centrale Europene din 4 martie 2015 privind un program de achiziționare de active de către sectorul public de pe piețele secundare (BCE/2015/10) (JO L 121, 14.5.2015, p. 20).

      (3)  Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (JO L 175, 4.7.2009, p. 18).

      (4)  Decizia BCE/2011/17 din 3 noiembrie 2011 privind punerea în aplicare a celui de al doilea program de achiziționare de obligațiuni garantate (JO L 297, 16.11.2011, p. 70).


title: 2012/355/UE: Decizia Comisiei din 2 iulie 2012 de actualizare a anexei la Acordul monetar dintre Uniunea Europeană și Sfântul Scaun – Statul Cetății Vaticanului

text:
               4.7.2012

               RO

               Jurnalul Oficial al Uniunii Europene

               L 174/24

         DECIZIA COMISIEI
   din 2 iulie 2012
   de actualizare a anexei la Acordul monetar dintre Uniunea Europeană și Sfântul Scaun – Statul Cetății Vaticanului
   (2012/355/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Acordul monetar din 17 decembrie 2009 dintre Uniunea Europeană și Sfântul Scaun – Statul Cetății Vaticanului, în special articolul 8 alineatul (3),
   întrucât:

               (1)

               Articolul 8 din Acordul monetar dintre Uniunea Europeană și Sfântul Scaun – Statul Cetății Vaticanului (denumit în continuare „acordul monetar”) impune Statului Cetății Vaticanului obligația de a implementa actele juridice ale Uniunii privind bancnotele și monedele euro, prevenirea spălării banilor, prevenirea fraudei și a falsificării mijloacelor de plată în numerar și fără numerar, medaliile și jetoanele și cerințele de raportare statistică. Actele respective sunt enumerate în anexa la acordul monetar.

               (2)

               Actualizarea anexei se realizează în conformitate cu articolul 8 alineatul (3) din acordul monetar, care prevede că anexa trebuie modificată anual de către Comisie pentru a lua în considerare noile acte juridice și norme relevante ale UE, precum și modificările actelor juridice și ale normelor existente. Pe baza acestei dispoziții, un act a fost abrogat, iar două noi acte ale Uniunii care intră în sfera de aplicare a articolului 8 alineatul (1) din acordul monetar au fost adoptate și ar trebui incluse în anexă.

               (3)

               Decizia Consiliului din 29 aprilie 1999 de extindere a mandatului Europol la combaterea falsificării banilor și a mijloacelor de plată (1) este caducă și ca atare este eliminată din anexă. Noul instrument juridic care va permite Europol să semneze acorduri de cooperare cu țări terțe va fi adăugat în anexa la acordul monetar de îndată ce va intra în vigoare.

               (4)

               A fost adoptat Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (2). Prin urmare, acesta intră în sfera de aplicare a articolului 8 alineatul (1) din acordul monetar și ar trebui, de asemenea, inclus în anexă.

               (5)

               A fost adoptată Decizia BCE/2010/14 a Băncii Centrale Europene din 16 septembrie 2010 privind verificarea autenticității și a calității și repunerea în circulație a bancnotelor euro (3). Aceasta intră în sfera de aplicare a articolului 8 alineatul (1) din acordul monetar și ar trebui, de asemenea, inclusă în anexă.

               (6)

               Prin urmare, anexa la acordul monetar ar trebui modificată în consecință,

         ADOPTĂ PREZENTA DECIZIE:
   Articol unic
   Anexa la Acordul monetar dintre Uniunea Europeană și Sfântul Scaun – Statul Cetății Vaticanului se înlocuiește cu anexa la prezenta decizie.
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 2 iulie 2012.

            Pentru Comisie

            Președintele

         José Manuel BARROSO

      (1)  JO C 149, 28.5.1999, p. 16.

      (2)  JO L 339, 22.12.2010, p. 1.

      (3)  JO L 267, 9.10.2010, p. 1.

      ANEXĂ

            „ANEXĂ

                        Dispoziții juridice care trebuie implementate

                        Termen de implementare

                        Prevenirea spălării banilor

                        Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15)
                        Modificată prin:

                                    Directiva 2008/20/CE a Parlamentului European și a Consiliului din 11 martie 2008 de modificare a Directivei 2005/60/CE privind prevenirea utilizării sistemului financiar în scopul spălării banilor și al finanțării terorismului, în ceea ce privește competențele de executare conferite Comisiei (JO L 76, 19.3.2008, p. 46)

                                    Directiva 2006/70/CE a Comisiei din 1 august 2006 de stabilire a măsurilor de punere în aplicare a Directivei 2005/60/CE a Parlamentului European și a Consiliului în ceea ce privește definiția „persoanelor expuse politic” și criteriile tehnice de aplicare a procedurilor simplificate de precauție privind clientela, precum și de exonerare pe motivul unei activități financiare desfășurate în mod ocazional sau la scară foarte limitată (JO L 214, 4.8.2006, p. 29)

                                    Regulamentul (CE) nr. 1781/2006 al Parlamentului European și al Consiliului din 15 noiembrie 2006 cu privire la informațiile privind plătitorul care însoțesc transferurile de fonduri (JO L 345, 8.12.2006, p. 1)

                                    Regulamentul (CE) nr. 1889/2005 al Parlamentului European și al Consiliului din 26 octombrie 2005 privind controlul numerarului la intrarea sau ieșirea din Comunitate (JO L 309, 25.11.2005, p. 9

                                    Decizia-cadru 2001/500/JAI a Consiliului din 26 iunie 2001 privind spălarea banilor, identificarea, urmărirea, înghețarea, sechestrarea și confiscarea instrumentelor și produselor infracțiunii (JO L 182, 5.7.2001, p. 1)

                        31.12.2010

                        Prevenirea fraudei și a falsificării

                        Regulamentul (CE) nr. 1338/2001 al Consiliului din 28 iunie 2001 de definire a măsurilor necesare protecției monedei euro împotriva falsificării (JO L 181, 4.7.2001, p. 6)
                        Modificat prin:
                        Regulamentul (CE) nr. 44/2009 al Consiliului din 18 decembrie 2008 de modificare a Regulamentului (CE) nr. 1338/2001 de definire a măsurilor necesare protecției monedei euro împotriva falsificării (JO L 17, 22.1.2009, p. 1)

                        31.12.2010

                        Regulamentul (CE) nr. 2182/2004 al Consiliului din 6 decembrie 2004 privind medaliile și jetoanele similare monedelor euro (JO L 373, 21.12.2004, p. 1)
                        Modificat prin:
                        Regulamentul (CE) nr. 46/2009 al Consiliului din 18 decembrie 2008 de modificare a Regulamentului (CE) nr. 2182/2004 privind medaliile și jetoanele similare monedelor euro (JO L 17, 22.1.2009, p. 5)

                        31.12.2010

                        Decizia-cadru 2000/383/JAI a Consiliului din 29 mai 2000 privind consolidarea, prin sancțiuni penale și de altă natură, a protecției împotriva falsificării, cu ocazia introducerii monedei euro (JO L 140, 14.6.2000, p. 1)
                        Modificată prin:
                        Decizia-cadru 2001/888/JAI a Consiliului din 6 decembrie 2001 de modificare a Deciziei-cadru 2000/383/JAI privind consolidarea protecției împotriva falsificării, prin sancțiuni penale și de altă natură, cu ocazia introducerii monedei euro (JO L 329, 14.12.2001, p. 3)

                        31.12.2010

                        Decizia 2001/923/CE a Consiliului din 17 decembrie 2001 privind înființarea unui program de schimb, asistență și formare profesională pentru protecția monedei euro împotriva contrafacerii (programul „Pericles”) (JO L 339, 21.12.2001, p. 50)
                        Modificată prin:

                                    Decizia 2006/75/CE a Consiliului din 30 ianuarie 2006 de modificare și prelungire a Deciziei 2001/923/CE de instituire a unui program de schimburi, asistență și formare pentru protecția monedei euro împotriva falsificării (programul „Pericles”) (JO L 36, 8.2.2006, p. 40)

                                    Decizia 2006/849/CE a Consiliului din 20 noiembrie 2006 de modificare și prelungire a Deciziei 2001/923/CE privind crearea unui program de schimb, asistență și formare profesională pentru protecția monedei euro împotriva contrafacerii (programul „Pericles”) (JO L 330, 28.11.2006, p. 28)

                        31.12.2010

                        Decizia 2001/887/JAI a Consiliului din 6 decembrie 2001 privind protecția monedei euro împotriva falsificării (JO L 329, 14.12.2001, p. 1)

                        31.12.2010

                        Decizia-cadru 2001/413/JAI a Consiliului din 28 mai 2001 de combatere a fraudei și a falsificării mijloacelor de plată, altele decât numerarul (JO L 149, 2.6.2001, p. 1)

                        31.12.2010

                        Norme referitoare la bancnotele și monedele euro

                        Regulamentul (CE) nr. 975/98 al Consiliului din 3 mai 1998 privind valorile nominale și specificațiile tehnice ale monedelor euro ce urmează să intre în circulație (JO L 139, 11.5.1998, p. 6)
                        Modificat prin:
                        Regulamentul (CE) nr. 423/1999 al Consiliului din 22 februarie 1999 de modificare a Regulamentului (CE) nr. 975/98 privind valorile nominale și specificațiile tehnice ale monedelor euro care urmează să fie puse în circulație (JO L 52, 27.2.1999, p. 2)

                        31.12.2010

                        Concluziile Consiliului din 10 mai 1999 privind sistemul de management al calității pentru monedele euro

                        31.12.2010

                        Concluziile Consiliilor din 23 noiembrie 1998 și 5 noiembrie 2002 privind monedele de colecție

                        31.12.2010

                        Recomandarea 2009/23/CE a Comisiei din 19 decembrie 2008 privind orientările comune pentru fețele naționale ale monedelor euro și emiterea de monede euro destinate circulației (JO L 9, 14.1.2009, p. 52)

                        31.12.2010

                        Comunicarea Comisiei din 22 octombrie 2001 privind protecția prin drepturi de autor a desenului feței comune a monedelor euro [COM(2001) 600 final] (JO C 318, 13.11.2001, p. 3)

                        31.12.2010

                        Orientarea BCE/2003/5 a Băncii Centrale Europene din 20 martie 2003 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 78, 25.3.2003, p. 20)

                        31.12.2010

                        Decizia BCE/2003/4 a Băncii Centrale Europene din 20 martie 2003 privind valorile nominale, specificațiile, reproducerea, schimbul și retragerea bancnotelor euro (JO L 78, 25.3.2003, p. 16)

                        31.12.2010

                        Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (JO L 339, 22.12.2010, p. 1)

                        31.12.2012

                        Decizia BCE/2010/14 a Băncii Centrale Europene din 16 septembrie 2010 privind verificarea autenticității și a calității și repunerea în circulație a bancnotelor euro (JO L 267, 9.10.2010, p. 1)

                        31.12.2012”


title: Decizia 2014/483/PESC a Consiliului din 22 iulie 2014 de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2014/72/PESC

text:
               23.7.2014

               RO

               Jurnalul Oficial al Uniunii Europene

               L 217/35

         DECIZIA 2014/483/PESC A CONSILIULUI
   din 22 iulie 2014
   de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2014/72/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 10 februarie 2014, Consiliul a adoptat Decizia 2014/72/PESC (2) de actualizare și de modificare a listei persoanelor, grupurilor și entităților care intră sub incidența articolelor 2, 3 și 4 din Poziția comună 2001/931/PESC (denumită în continuare „lista”).

               (3)

               În conformitate cu articolul 1 alineatul (6) din Poziția comună 2001/931/PESC, se impune revizuirea periodică a numelor și denumirilor persoanelor, grupurilor și entităților prevăzute în listă pentru a garanta existența motivelor prezenței acestora pe listă.

               (4)

               În prezenta decizie figurează rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a stabilit că nu mai există motive pentru menținerea unei persoane pe listă.

               (6)

               Consiliul a conchis că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC, că s-a luat o decizie în privința acestora de către o autoritate competentă în sensul articolului 1 alineatul (4) din poziția comună respectivă și că acestora ar trebui să li se aplice în continuare măsurile restrictive specifice prevăzute în respectiva poziție comună.

               (7)

               Lista ar trebui să fie actualizată în consecință, iar Decizia 2014/72/PESC ar trebui abrogată,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.
   Articolul 2
   Decizia 2014/72/PESC se abrogă.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 22 iulie 2014.

            Pentru Consiliu

            Președintele

         C. ASHTON

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia 2014/72/PESC a Consiliului din 10 februarie 2014 de actualizare și de modificare a listei persoanelor, grupurilor și entităților care intră sub incidența articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2013/395/PESC (JO L 40, 11.2.2014, p. 56).

      ANEXĂ
      Lista persoanelor, grupurilor și entităților menționate la articolul 1
      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); pașaport: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos) — membru al „Hofstadgroep”.

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  7.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  8.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                  9.

                  SHAKURI Ali Gholam, născut aproximativ în 1965 la Teheran, Iran.

                  10.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11 martie 1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: general-maior.

            II.   GRUPURI ȘI ENTITĂȚI

                  1.

                  „Organizația Abu Nidal” — „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”.

                  4.

                  „Al-Takfir” și „Al-Hijra”.

                  5.

                  „Babbar Khalsa”.

                  6.

                  „Partidul Comunist din Filipine”, inclusiv „Noua Armată Populară” — „NAP”, Filipine.

                  7.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” — „IG”).

                  8.

                  „İslami Büyük Doğu Akıncılar Cephesi” — „IBDA-C” („Marele Front de Est Islamic al Războinicilor”).

                  9.

                  „Hamas”, inclusiv „Hamas-Izz al-Din al-Qassem”.

                  10.

                  „Hizballah Military Wing” („aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  11.

                  „Hizbul Mujahideen” — „HM”.

                  12.

                  „Hofstadgroep”.

                  13.

                  „Fundația Pământul Sfânt pentru Ajutor și Dezvoltare”.

                  14.

                  „Federația Internațională a Tineretului Sikh” — „ISYF”.

                  15.

                  „Forța Khalistan Zindabad” — „KZF”.

                  16.

                  „Partidul Muncitoresc din Kurdistan” — „PKK” (alias „KADEK”, „KONGRA-GEL”).

                  17.

                  „Tigrii Eliberării din Tamil Eelam” — „LTTE”.

                  18.

                  „Ejército de Liberación Nacional” („Armata de Eliberare Națională”).

                  19.

                  „Jihadul Islamic Palestinian” — „PIJ”.

                  20.

                  „Frontul Popular pentru Eliberarea Palestinei” — „FPEP”.

                  21.

                  „Frontul Popular pentru Eliberarea Palestinei — Comandamentul General” (alias „FPEP — Comandamentul General”).

                  22.

                  „Fuerzas armadas revolucionarias de Colombia” — „FARC” („Forțele Armate Revoluționare din Columbia”).

                  23.

                  „Devrimci Halk Kurtuluș Partisi-Cephesi” — „DHKP/C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  24.

                  „Sendero Luminoso” — „CL” („Calea Luminoasă”).

                  25.

                  „Teyrbazen Azadiya Kurdistan” — „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Decizia Consiliului din 14 aprilie 2014 de numire a unui membru și a supleanților în cadrul Comitetului consultativ pentru securitate și sănătate la locul de muncă pentru Croația

text:
               17.4.2014

               RO

               Jurnalul Oficial al Uniunii Europene

               C 118/3

      DECIZIA CONSILIULUI

   din 14 aprilie 2014
   de numire a unui membru și a supleanților în cadrul Comitetului consultativ pentru securitate și sănătate la locul de muncă pentru Croația
   2014/C 118/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2003/C 218/01 a Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 22 aprilie 2013 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 22 aprilie 2013-28 februarie 2016.

               (2)

               Guvernul Croației a prezentat candidaturi suplimentare pentru o serie de posturi care urmează a fi ocupate,

         ADOPTĂ PREZENTA DECIZIE:
   Articolul 1
   Se numesc următorul membru și următorii supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2016:

      REPREZENTANȚII ORGANIZAȚIILOR SINDICALE

               Țara

               Membru

               Supleant

               Croația

               Domnul Zdenko MUČNJAK

               Doamna Gordana PALAJSA
               Domnul Marko PALADA

         Articolul 2
   Consiliul va numi la o dată ulterioară membrii și supleanții încă nenominalizați.
   Articolul 3
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         A. TSAFTARIS

      (1)  JO C 218, 13.9.2003, p. 1.

      (2)  JO C 120, 26.4.2013, p. 7.


title: 2013/476/UE: Decizia Consiliului din 26 septembrie 2013 de modificare a Deciziei 2007/641/CE privind Republica Fiji și de extindere a perioadei de aplicare a acesteia

text:
               28.9.2013

               RO

               Jurnalul Oficial al Uniunii Europene

               L 257/12

         DECIZIA CONSILIULUI
   din 26 septembrie 2013
   de modificare a Deciziei 2007/641/CE privind Republica Fiji și de extindere a perioadei de aplicare a acesteia
   (2013/476/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat dintre membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost revizuit la Ouagadougou, Burkina Faso, la 22 iunie 2010 (2) („Acordul de parteneriat ACP-UE”), în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, cu privire la măsurile care trebuie adoptate și la procedurile care trebuie urmate pentru punerea în aplicare a Acordului de parteneriat ACP-UE (3), în special articolul 3,
   având în vedere Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (4) („Instrumentul de cooperare pentru dezvoltare”), în special articolul 37,
   având în vedere propunerea Comisiei Europene,
   întrucât:

               (1)

               Decizia 2007/641/CE a Consiliului (5) a fost adoptată pentru a se lua măsurile corespunzătoare în urma încălcării elementelor esențiale menționate la articolul 9 din Acordul de parteneriat ACP-UE și a valorilor menționate la articolul 3 din Instrumentul de cooperare pentru dezvoltare.

               (2)

               Aceste măsuri au fost extinse prin Decizia 2009/735/CE a Consiliului (6) și, ulterior, prin Deciziile 2010/208/UE (7), 2010/589/UE (8), 2011/219/UE (9), 2011/637/UE (10) și 2012/523/UE (11) ale Consiliului, întrucât nu numai că Republica Fiji mai trebuie să pună în aplicare angajamente importante formulate în cadrul consultărilor purtate în aprilie 2007 privind elemente esențiale din Acordul de parteneriat ACP-UE și din Instrumentul de cooperare pentru dezvoltare, dar au avut loc și evoluții negative importante în ceea ce privește o parte din aceste angajamente.

               (3)

               Începând din aprilie 2007 au avut loc evoluții considerabile și, prin urmare, angajamentele convenite cu Republica Fiji vor fi revizuite în consecință. Angajamentele vor fi reexaminate în contextul dialogului politic și din perspectiva situației juridice actuale. Ar trebui să continue noul angajament de perspectivă în vederea programării viitoarei asistențe pentru dezvoltare.

               (4)

               Decizia 2007/641/CE expiră la 30 septembrie 2013. Este oportun să se actualizeze respective decizie și să se extindă în mod corespunzător termenul de valabilitate al acesteia.

               (5)

               Uniunea Europeană se va angaja într-un dialog politic în vederea reexaminării și actualizării angajamentelor convenite în 2007 și va adapta în consecință măsurile corespunzătoare,

         ADOPTĂ PREZENTA DECIZIE:
   Articolul 1
   La articolul 3 din Decizia 2007/641/CE, al doilea paragraf se înlocuiește cu următorul text:

      „Aceasta expiră la 31 martie 2015. Se reexaminează periodic, cel puțin o dată la șase luni.”

   Articolul 2
   Scrisoarea din anexa la prezenta decizie este adresată Republicii Fiji.
   Articolul 3
   Prezenta decizie intră în vigoare la data adoptării.

      Adoptată la Bruxelles, 26 septembrie 2013.

            Pentru Consiliu

            Președintele

         E. GUSTAS

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  JO L 378, 27.12.2006, p. 41.

      (5)  Decizia 2007/641/CE a Consiliului din 1 octombrie 2007 privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 260, 5.10.2007, p. 15).

      (6)  Decizia 2009/735/CE a Consiliului din 24 septembrie 2009 de extindere a perioadei de aplicare a măsurilor prevăzute de Decizia 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 262, 6.10.2009, p. 43).

      (7)  Decizia 2010/208/UE a Consiliului din 29 martie 2010 de modificare și de extindere a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 89, 9.4.2010, p. 7).

      (8)  Decizia 2010/589/UE a Consiliului din 27 septembrie 2010 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-UE și al articolului 37 din Instrumentul de cooperare pentru dezvoltare (JO L 260, 2.10.2010, p. 10).

      (9)  Decizia 2011/219/UE a Consiliului din 31 martie 2011 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 93, 7.4.2011, p. 2).

      (10)  Decizia 2011/637/UE a Consiliului din 26 septembrie 2011 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 252, 28.9.2011, p. 1).

      (11)  Decizia 2012/523/UE a Consiliului din 24 septembrie 2012 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare (JO L 263, 28.9.2012, p. 2).

      ANEXĂ
      E.S. Ratu Epeli NAILATIKAU
      Președintele Republicii Fiji
      Suva
      Republica Fiji
      Excelență,
      Uniunea Europeană (UE) acordă o importanță deosebită dispozițiilor articolului 9 din Acordul de parteneriat ACP-UE și articolului 3 din Instrumentul de cooperare pentru dezvoltare. Parteneriatul ACP-CE se întemeiază pe respectarea drepturilor omului, a principiilor democratice și a statului de drept, care constituie elementele esențiale ale Acordului de parteneriat ACP-UE și fundamentul relațiilor noastre.
      Au trecut șase ani de când UE a luat o decizie cu privire la măsurile corespunzătoare în urma loviturii de stat militare din 2006 și a convenit asupra unei serii de angajamente cu Fiji.
      UE constată că, începând din 2007, unele angajamente convenite au devenit caduce, iar altele necesită a fi revizuite în lumina noului cadru juridic al Fiji. Pentru a avea o bază adecvată pentru evaluarea progreselor înregistrate de Fiji în domeniul reformelor, trebuie să revizuim aceste angajamente împreună, ținând seama de situația actuală și de cadrul juridic.
      Prin urmare, UE a decis să includă în noua sa decizie cu privire la măsurile adecvate prevederea conform căreia UE se angajează într-un dialog politic intensificat cu Republica Fiji, în conformitate cu articolul 8 din Acordul de parteneriat ACP-UE. Scopul urmărit este de a revizui împreună angajamentele convenite în 2007 și de a adapta în consecință măsurile corespunzătoare (anexate prezentei scrisori), etape necesare pentru a asigura respectarea drepturilor omului, reinstaurarea democrației și respectarea statului de drept, până când ambele părți vor conveni că dialogul intensificat și-a atins scopurile.
      Având în vedere că în Fiji persistă unele restricții privind anumite drepturi ale omului și libertăți fundamentale și ținând seama că este necesară revizuirea angajamentelor convenite, UE a decis să extindă cu 18 luni măsurile corespunzătoare, până la 31 martie 2015. Acest lucru va oferi flexibilitatea necesară și va oferi atât UE, cât și Republicii Fiji timpul necesar pentru a conveni asupra angajamentelor, pentru adaptarea în consecință a măsurilor corespunzătoare și pentru organizarea de către guvern a alegerilor planificate pentru septembrie 2014.
      UE se va angaja într-un proces de monitorizare a progreselor înregistrate de Fiji pentru restabilirea ordinii constituționale, ceea ce va servi drept reper atunci când vom adopta deciziile viitoare privind cooperarea pentru dezvoltare. În acest sens, UE își confirmă disponibilitatea de a se angaja în pregătirea procesului de programare în cadrul celui de Al 11-lea FED, precum și de a notifica în timp util o alocare financiară națională orientativă în cadrul acestui proces. Finalizarea, semnarea și punerea în aplicare a documentelor de programare ale celui de Al 11-lea FED vor fi avute în vedere împreună cu guvernul ales în mod democratic.
      După ce Fiji va fi organizat alegeri libere și corecte și va fi îndeplinit angajamentele revizuite convenite, se va organiza o misiune de evaluare în Fiji, întemeiată pe articolul 96, în conformitate cu Acordul de parteneriat ACP-UE. Pe baza unui acord privind recomandările formulate în cadrul acestei evaluări, se vor putea adopta, pentru Fiji, măsurile corespunzătoare întemeiate pe articolul 96.
      Pentru realizarea de progrese privind cooperarea în cadrul Acordului de parteneriat ACP-UE și al Instrumentului de cooperare pentru dezvoltare, UE invită guvernul interimar să se angajeze, cât mai curând posibil, într-un dialog politic intensificat cu UE.
      De asemenea, UE salută colaborarea cu grupul de contact ministerial al Forumului Insulelor din Pacific, instituit pentru monitorizarea progreselor înregistrate de Fiji în pregătirea alegerilor și revenirea la democrație, și așteaptă cu interes etapele care vor conduce la un proces electoral transparent, participativ și credibil, finalizat cu alegeri libere și corecte și cu revenirea Republicii Fiji la un regim democratic.
      Cu deosebită considerație,
      Adoptată la Bruxelles,

            Pentru Consiliu

         C. ASHTON

            Președinte

            Pentru Comisie

         A. PIEBALGS

            Comisar

         ANEXA 1 LA ANEXĂ
         Măsurile corespunzătoare, care vor fi adaptate în urma revizuirii angajamentelor convenite în cadrul dialogului politic intensificat, sunt următoarele:

                     —

                     ajutorul umanitar și sprijinul direct acordat societății civile și populațiilor vulnerabile pot fi menținute;

                     —

                     activitățile de cooperare în curs de desfășurare, în special cele care au loc în temeiul celui de Al 8-lea și Al 9-lea FED, au fost autorizate să continue;

                     —

                     activitățile de cooperare care pot contribui la restabilirea democrației și la ameliorarea guvernanței pot fi continuate, cu excepția unor circumstanțe cu totul excepționale;

                     —

                     punerea în aplicare a măsurilor de însoțire a reformei în sectorul zahărului pentru anul 2006 a fost autorizată să continue. Acordul de finanțare a fost semnat, la nivel tehnic, de către Fiji, la 19 iunie 2007. Trebuie menționat că Acordul de finanțare include o clauză suspensivă;

                     —

                     subvenția pentru zahăr aferentă anului 2007 este zero;

                     —

                     disponibilitatea alocării unei subvenții pentru zahăr aferentă anului 2008 a fost condiționată de dovedirea pregătirii la timp și în mod credibil a alegerilor, în conformitate cu angajamentele convenite, în special în ceea ce privește recensământul, reorganizarea limitelor circumscripțiilor electorale și reforma electorală în conformitate cu Constituția, luarea de măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția. Subvenția pentru zahăr aferentă anului 2008 s-a pierdut la 31 decembrie 2009;

                     —

                     subvenția pentru zahăr aferentă anului 2009 a fost anulată în luna mai 2009 din cauza faptului că guvernul interimar a decis amânarea alegerilor generale până în septembrie 2014;

                     —

                     subvenția pe 2010 a fost anulată înainte de 1 mai 2010, întrucât nu s-a înregistrat niciun progres în ceea ce privește continuarea procesului democratic; cu toate acestea, dată fiind situația critică din sectorul zahărului, o parte din suma alocată a fost pusă în rezervă pentru asistență directă oferită populației direct dependente de producția de zahăr, în vederea reducerii consecințelor sociale negative. Aceste fonduri sunt gestionate în mod centralizat de Delegația UE la Suva și nu sunt distribuite prin intermediul guvernului;

                     —

                     pregătirea programării pentru cel de Al 11-lea FED poate fi lansată, astfel încât Fiji să poată fi notificată în timp util cu privire la o alocare orientativă;

                     —

                     s-ar putea lua în considerare furnizarea unui sprijin specific pentru pregătirea și punerea în aplicare a angajamentelor-cheie, în special pentru sprijinirea pregătirii și/sau organizării alegerilor;

                     —

                     cooperarea regională și participarea Republicii Fiji la aceasta nu sunt afectate;

                     —

                     monitorizarea angajamentelor se va face în conformitate cu dispozițiile prevăzute în anexa la prezenta scrisoare referitoare la dialogul periodic și la cooperarea efectivă. Se vor efectua misiuni de evaluare și de monitorizare și vor fi întocmite rapoarte.

         ANEXA 2 LA ANEXĂ

            ANGAJAMENTE CONVENITE CU REPUBLICA INSULELOR FIJI ÎN 2007

         A.   Respectarea principiilor democratice

            Angajamentul nr. 1

         Alegeri parlamentare libere și corecte vor avea loc în termen de 24 de luni de la data de 1 martie 2007, sub rezerva concluziilor rezultate în urma evaluării ce va fi efectuată de auditori independenți numiți de Secretariatul Forumului Insulelor din Pacific. Procesele premergătoare organizării alegerilor vor fi monitorizate, adaptate și revizuite în comun, în funcție de necesități, în baza unor criterii stabilite de comun acord. Aceasta înseamnă, în special, următoarele:

                     —

                     până la 30 iunie 2007, guvernul interimar va adopta un calendar cu date de finalizare a diverselor acțiuni ce trebuie întreprinse pentru pregătirea noilor alegeri parlamentare;

                     —

                     acest calendar va preciza perioada în care vor avea loc recensământul, reorganizarea limitelor circumscripțiilor electorale și reforma electorală;

                     —

                     stabilirea limitelor circumscripțiilor electorale și reforma electorală se vor efectua în conformitate cu Constituția;

                     —

                     se vor lua măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                     —

                     numirea vicepreședintelui se va face în conformitate cu Constituția.

            Angajamentul nr. 2

         Atunci când va adopta inițiative politice și modificări de importanță majoră în domenii precum cel legislativ, fiscal și altele, guvernul interimar va ține seama de consultările cu societatea civilă și cu alte părți interesate relevante.
         B.   Statul de drept

            Angajamentul nr. 1

         Guvernul interimar va face tot ce îi stă în putință pentru a împiedica declarații ale agențiilor de securitate menite să intimideze.

            Angajamentul nr. 2

         Guvernul interimar susține Constituția din 1997 și garantează funcționarea normală și independentă a instituțiilor constituționale, precum Comisia drepturilor omului din Fiji, Comisia pentru funcțiile publice și Comisia pentru funcțiile publice constituționale. Independența substanțială și funcționarea Marelui Consiliu al Șefilor (Great Council of Chiefs) va fi menținută.

            Angajamentul nr. 3

         Independența justiției este respectată pe deplin, justiției i se permite să acționeze liber, iar hotărârile sale sunt respectate de toate părțile în cauză și, în special:

                     —

                     guvernul interimar se angajează să numească membrii tribunalului în temeiul articolului 138 alineatul (3) din Constituție până la 15 iulie 2007;

                     —

                     orice numire și/sau demitere a unui judecător va fi efectuată pe viitor cu respectarea strictă a dispozițiilor constituționale și a normelor procedurale;

                     —

                     nu va exista nicio situație, de nicio natură, de amestec al armatei și al poliției sau al guvernului interimar în funcționarea justiției, inclusiv în ceea ce privește respectul deplin pentru profesia juridică.

            Angajamentul nr. 4

         Toate procedurile penale legate de acte de corupție se vor desfășura prin intermediul căilor juridice adecvate, iar orice alt tip de organisme care ar putea fi înființate pentru a investiga cazurile presupuse de corupție vor funcționa în limitele constituționale.
         C.   Drepturile omului și libertățile fundamentale

            Angajamentul nr. 1

         Guvernul interimar va lua toate măsurile necesare pentru a facilita investigarea tuturor acuzațiilor de încălcare a drepturilor omului, și acestea vor fi tratate în conformitate cu diversele proceduri și în cadrul forurilor prevăzute de legislația Insulelor Fiji.

            Angajamentul nr. 2

         Guvernul interimar va abroga regulamentele din mai 2007 privind instituirea stării de urgență, sub rezerva unor amenințări la adresa securității naționale, a siguranței și a ordinii publice.

            Angajamentul nr. 3

         Guvernul interimar se angajează să asigure funcționarea Comisiei drepturilor omului din Fiji în deplină independență și în conformitate cu Constituția.

            Angajamentul nr. 4

         Libertatea de expresie și libertatea presei, în toate formele, sunt pe deplin respectate, astfel cum prevede Constituția.
         D.   Urmărirea respectării angajamentelor

            Angajamentul nr. 1

         Guvernul interimar se angajează să păstreze un dialog periodic în vederea verificării progreselor realizate și acordă acces deplin reprezentanților și autorităților UE și ale Comisiei Europene la informațiile privind toate chestiunile legate de drepturile omului, de restabilirea pașnică a democrației și a statului de drept în Fiji.

            Angajamentul nr. 2

         Guvernul interimar cooperează pe deplin cu orice misiune a UE pentru evaluarea și monitorizarea progreselor.

            Angajamentul nr. 3

         Guvernul interimar transmite rapoarte privind progresele înregistrate o dată la trei luni, începând cu 30 iunie 2007, privind elementele esențiale ale Acordului de parteneriat ACP-UE și angajamentele asumate.
         Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoașterea realităților din prezent și punerea accentului pe viitor.


title: Decizia Comisiei din 14 septembrie 2004 de modificare a Deciziei 2002/627/CE de instituire a Grupului european al autorităților de reglementare în domeniul rețelelor și serviciilor electronice de comunicațiiText cu relevanță pentru SEE.

text:
Anunţ juridic important

|

32004D0641

Official Journal L 293 , 16/09/2004 P. 0030 - 0032 Official Journal L 267 , 12/10/2005 P. 0131 - 0133

		20040914Decizia Comisieidin 14 septembrie 2004de modificare a Deciziei 2002/627/CE de instituire a Grupului european al autorităților de reglementare în domeniul rețelelor și serviciilor electronice de comunicații(Text cu relevanță pentru SEE)(2004/641/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Prin Decizia 2002/627/CE a Comisiei [1] s-a instituit Grupul european al autorităților de reglementare în domeniul rețelelor și serviciilor de comunicații electronice.(2) Experiența lucrului cu acest grup a pus în evidență nevoia de clarificare a chestiunilor privind calitatea de membru al grupului și de a concentra activitatea grupului pe problemele legate de supravegherea de zi cu zi a punerii în aplicare a noului cadru de reglementare pentru rețelele și serviciile electronice de comunicații.(3) Toate statele membre au instituit autorități de reglementare având responsabilitatea supravegherii zilnice a pieței comunicațiilor electronice,DECIDE:Articolul 1Decizia 2002/627/CE se modifică după cum urmează:1. Articolul 2 se elimină.2. În articolul 3 se adaugă următorul paragraf:"Grupul face recomandări și sprijină Comisia cu privire la orice chestiune referitoare la rețelele și serviciile de comunicații electronice ce țin de competența sa, din proprie inițiativă sau la solicitarea Comisiei."3. Articolul 4 se înlocuiește cu următorul text:"Articolul 4Calitatea de membru(1) Grupul este constituit din conducătorii autorităților naționale independente de reglementare instituite în fiecare stat membru care au ca principală îndatorire supravegherea funcționării de zi cu zi a pieței rețelelor și serviciilor electronice de comunicații sau din reprezentanții acestora.Fiecare stat membru desemnează un singur membru în grup. Comisia este reprezentată la un nivel corespunzător și asigură secretariatului grupului.(2) Autoritățile naționale relevante menționate la alineatul (1) sunt enumerate în anexă. Comisia actualizează această listă având în vedere modificările introduse de statele membre în ceea ce privește denumirile sau responsabilitățile acestor autorități."4. Articolul 5 se modifică după cum urmează:(a) primul alineat se elimină;(b) în ultimul alineat, prima teză se înlocuiește cu următorul text:"Experții din statele SEE care nu sunt membre ale Uniunii Europene și din statele candidate pentru aderarea la Uniunea Europeană pot asista la reuniunile grupului în calitate de observatori."5. Textul anexei la prezenta decizie se adaugă ca anexă.Articolul 2Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 14 septembrie 2004.Pentru ComisieOlli RehnMembru al Comisiei[1] JO L 200, 30.7.2002, p. 38.--------------------------------------------------20040914ANEXOPŘÍLOHABILAGANHANGANNEKSΠΑΡΑΡΤΗΜΑANNEXANNEXEALLEGATOPIELIKUMSPRIEDASMELLÉKLETANNESSBIJLAGEZAŁĄCZNIKANEXOPRÍLOHAPRILOGALIITEBILAGALista membrilor GEARCountry | National Regulatory Authority |Belgique/België | Institut belge des services postaux et des télécommunications (IBPT) |Belgisch Instituut voor postdiensten en telecommunicatie (BIPT) |Česká republika | Český telekomunikační úřad (ČTÚ) |Danmark | IT- og Telestyrelsen — National IT and Telecom Agency (NITA) |Deutschland | Regulierungsbehörde für Telekommunikation und Post (Reg TP) |Eesti | Sideamet (SIDEAMET) |Ελλάδα | Εθνική Επιτροπή Τηλεπικοινωνιών και Ταχυδρομείων |Elláda | National Telecommunications and Post Commission (EETT) |España | Comisión del Mercado de las Telecomunicaciones (CMT) |France | Autorité de Régulation des Télécommunications (ART) |Ireland | Commission for Communications Regulation (ComReg) |Italia | Autorità per le garanzie nelle comunicazioni (AGCOM) |Kypros | Office of the Commissioner of Telecommunications and Postal Regulation (OCTPR) |Latvija | Sabiedrisko pakalpojumu regulēšanas komisija (SPRK) |Lietuva | Ryšių reguliavimo tarnyba (RRT) |Luxembourg | Institut Luxembourgeois de Régulation (ILR) |Magyarország | Nemzeti Hírközlési Hatóság (NHH) |Malta | Malta Communications Authority (MCA) |Nederland | Onafhankelijke Post en Telecommunicatie Autoriteit (OPTA) |Österreich | Rundfunk und Telekom Regulierungs-GmbH (RTR) |Polska | Urząd Regulacji Telekomunikacji i Poczty (URTiP) |Portugal | ICP — Autoridade Nacional de Comunicações (ICP-ANACOM) |Slovenija | Agencija za telekomunikacije, radiodifuzijo in pošto Republike Slovenije (ATRP) |Slovensko | Telekomunikačný úrad Slovenskej republiky (TU SR) |Suomi Finland | Viestintävirasto Kommunikationsverket (FICORA) |Sverige | Post- och telestyrelsen (PTS) |United Kingdom | Office of Communications (Ofcom) |--------------------------------------------------


title: Decizia Comisiei din 29 iulie 2002 de instituire a Grupului entităților europene de reglementare în domeniul rețelelor și serviciilor de comunicații electroniceText cu relevanță pentru SEE.

text:
Anunţ juridic important

|

32002D0627

Official Journal L 200 , 30/07/2002 P. 0038 - 0040 Ediţie specială în limba cehă Chapter 13 Volume 29 P. 511  - 513 Ediţie specială în limba estonă Chapter 13 Volume 29 P. 511  - 513 Ediţie specială în limba maghiară Chapter 13 Volume 29 P. 511  - 513 Ediţie specială în limba lituaniană Chapter 13 Volume 29 P. 511  - 513 Ediţie specială în limba letonă Chapter 13 Volume 29 P. 511  - 513 Ediţie specială în limba malteză Chapter 13 Volume 29 P. 511  - 513 Ediţie specială în limba polonă Chapter 13 Volume 29 P. 511  - 513 Ediţie specială în limba slovacă Chapter 13 Volume 29 P. 511  - 513 Ediţie specială în limba slovenă Chapter 13 Volume 29 P. 511  - 513

		20020729Decizia Comisieidin 29 iulie 2002de instituire a Grupului entităților europene de reglementare în domeniul rețelelor și serviciilor de comunicații electronice(Text cu relevanță pentru SEE)(2002/627/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Un nou cadru de reglementare pentru rețelele și serviciile de comunicații electronice a fost stabilit în conformitate cu Directivele Parlamentului European și ale Consiliului 2002/21/CE din 7 martie 2002 privind un cadru de reglementare comun pentru rețelele și serviciile de comunicații electronice (directiva cadru) [1], 2002/19/CE din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (Directiva privind accesul) [2], 2002/20/CE din 7 martie 2002 privind autorizarea rețelelor și serviciilor de comunicații electronice (directiva privind autorizarea) [3] și 2002/22/CE din 7 martie 2002 privind serviciul universale și drepturile utilizatorilor cu privire la rețelele și serviciile electronice de comunicații (directiva privind serviciul universal) [4].(2) În toate statele membre s-au instituit autorități naționale de reglementare care să îndeplinească misiunile de reglementare specificate de directivele menționate anterior, care a trebuit notificate Comisiei în conformitate cu articolului 3 alineatul (6) din directiva cadru. În conformitate cu directiva cadru, statele membre trebuie să garanteze independența autorităților naționale de reglementare, asigurându-se că sunt distincte din punct de vedere juridic și independente din punct de vedere funcțional de toate organizațiile care asigură furnizarea rețelelor, a echipamentelor și a serviciilor de comunicații electronice. Statele membre care mențin drepturile de proprietate sau controlul asupra întreprinderilor care asigură furnizarea de rețele și/sau servicii de comunicații electronice trebuie să asigure, de asemenea, separarea structurală eficientă a funcției de reglementare de activitățile asociate cu drepturile de proprietate sau controlul.(3) Responsabilitățile și sarcinile detaliate ale autorităților naționale de reglementare diferă de la un stat membru la altul, dar toate dețin cel puțin o autoritate națională de reglementare responsabilă cu punerea în aplicare a normelor, de îndată ce au fost transpuse în legislația internă, în special cele privind supravegherea zilnică al pieței.(4) Aplicarea uniformă a normelor aplicabile în toate statele membre este esențială pentru reușita dezvoltării unei piețe interne de rețele și servicii de comunicații electronice. Noul cadru de reglementare stabilește obiectivele care trebuie îndeplinite și reprezintă un cadru de acțiune pentru autoritățile naționale de reglementare, lăsându-le totodată, în anumite domenii, flexibilitatea dorită în aplicarea normelor în funcție de condițiile naționale existente.(5) Trebuie instituit un grup al entităților europene de reglementare în domeniul rețelelor și serviciilor de comunicații electronice (denumit în continuare "grup"), care să asigure o interfață de consiliere și asistență pentru Comisie în domeniul comunicațiilor electronice.(6) Grupul trebuie să asigure o interfață între autoritățile naționale de reglementare și Comisie, astfel încât să contribuie la dezvoltarea pieței interne. De asemenea, trebuie să permită o cooperare transparentă între autoritățile naționale de reglementare și Comisie, pentru a asigura aplicarea uniformă, în toate statele membre, a cadrului de reglementare pentru rețelele și serviciile de comunicații electronice.(7) Pentru Comisie, grupul trebuie să joace rolul de organism de reflecție, dezbatere și consiliere în domeniul comunicațiilor electronice, inclusiv în ceea ce privește aspectele referitoare la punerea în aplicare și revizuirea recomandării privind piețele de produse și servicii în cauză și la elaborarea deciziei privind piețele transnaționale.(8) Trebuie menținută o cooperare strânsă între grup și Comitetul pentru comunicații instituit în temeiul directivei cadru. Activitatea grupului nu trebuie să afecteze activitatea Comitetului.(9) Trebuie asigurată coordonarea cu Comitetul pentru spectrul radio, instituit prin Decizia 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (decizia privind spectrul radio) [5], cu Grupul Politicilor de Spectru Radio, instituit în temeiul Deciziei 2002/622/CE a Comisiei din 26 iulie 2002 de stabilire a Grupului Politicilor de Spectru Radio [6] și cu Comitetul de contact pentru televiziunea fără frontiere, instituit în temeiul Directivei 97/36/CE a Parlamentului European și a Consiliului [7] privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune,DECIDE:Articolul 1ObiectulSe instituie un grup consultativ al autorităților naționale independente de reglementare pentru rețele și servicii de comunicații electronice, denumit Grupul autorităților europene de reglementare în domeniul rețelelor și serviciilor de comunicații electronice (denumit în continuare "grupul").Articolul 2DefinițieÎn sensul prezentei decizii: "autoritate națională de reglementare în cauză" înseamnă autoritatea publică instituită în fiecare stat membru pentru a supraveghea interpretarea și punerea în aplicare zilnică a dispozițiilor directivelor privind rețelele și serviciile de comunicații electronice, astfel cum este definită de Directiva cadru.Articolul 3ObiectiveRolul grupului este de a acorda Comisiei consiliere și asistență în procesul de consolidare a pieței interne de rețele și servicii de comunicații electronice.Grupul trebuie să reprezinte o interfață între autoritățile naționale de reglementare și Comisie, astfel încât să contribuie la dezvoltarea pieței interne și la aplicarea uniformă, în toate statele membre, a cadrului de reglementare pentru rețele și servicii de comunicații electronice.Articolul 4MembriiGrupul este compus din conducătorii fiecărei autorități naționale de reglementare în cauză din fiecare stat membru, sau din reprezentanții acestora.Comisia este reprezentată la un nivel corespunzător și asigură secretariatul grupului.Articolul 5Norme de funcționareDin proprie inițiativă sau la cererea Comisiei, grupul acordă consiliere sau asistență Comisiei cu privire la orice chestiune referitoare la rețelele și serviciile de comunicații electronice.Grupul alege un președinte dintre membrii săi. Activitatea grupului poate fi organizată, după caz, în subgrupuri și grupuri de lucru de experți.Președintele convoacă reuniunile grupului de comun acord cu Comisia.Grupul își stabilește regulamentul de procedură prin consens sau, în absența unui consens, cu o majoritate de două treimi din voturi, fiecare stat membru dispunând de un vot, sub rezerva aprobării de către Comisie.Comisia este reprezentată la toate reuniunile grupului și poate fi reprezentată la toate reuniunile subgrupurilor și grupurilor de lucru ale experților.Experții din statele SEE și din țările candidate în vederea aderării la Uniunea Europeană pot participa la grup în calitate de observatori. Grupul poate invita alți experți și observatori să participe la reuniunile sale.Articolul 6ConsultărileGrupul consultă în detaliu și în stadii inițiale participanții la piață, consumatorii și utilizatorii finali, în mod deschis și transparent.Articolul 7ConfidențialitateaFără să se aducă atingere dispozițiilor articolului 287 din tratat, membrii grupului, precum și observatorii și orice altă persoană au obligația de a nu divulga nici o informație de care dispun ca rezultat al activității grupului, subgrupurilor sau grupurilor de experți, în cazul în care Comisia îi informează că recomandarea solicitată sau întrebarea adresată este de natură confidențială. În astfel de situații, Comisia poate decide ca numai membrii grupului să participe la reuniuni.Articolul 8Raport anualGrupul prezintă Comisiei un raport anual al activităților sale. Comisia transmite raportul Parlamentului European și Consiliului, anexând, atunci când este cazul, eventuale observații.Articolul 9Intrare în vigoarePrezenta decizie intră în vigoare în ziua publicării în Jurnalul Oficial al Comunităților Europene.Grupul își preia atribuțiile la data intrării în vigoare a prezentei decizii.Adoptată la Bruxelles, 29 iulie 2002.Pentru ComisieErkki LiikanenMembru al Comisiei[1] JO L 108, 24.4.2002, p. 33.[2] JO L 108, 24.4.2002, p. 7.[3] JO L 108, 24.4.2002, p. 21.[4] JO L 108, 24.4.2002, p. 51.[5] JO L 108, 24.4.2002, p. 1.[6] JO L 198, 27.7.2002, p. 49.[7] JO L 202, 30.7.1997, p. 60.--------------------------------------------------